Die titel word deur die Breede Vallei-munisipaliteit gegee aan individue van die dorp wat ’n merkwaardige verskil in die dorp, landswyd of internasionaal gemaak het.
“Ons het tydens die ou politieke bestel verwyderd van die wêreld grootgeword. Ons het nie geweet wat om ons aangaan nie. As kind en as skolier was daar baie mense wat ’n invloed op my lewe gehad het, wat my aan letterkunde blootgestel het en wat my die groter prentjie laat raaksien het.”
“Dit is ’n besonderse voorreg om ’n titel saam met sulke groot reuse te deel. Ek sal altyd met heimwee terugdink aan my grootwordjare op Worcester.”